text: Søfolk efterladt på konkurs-ramt skib i Horsens
  08 april 2013 kl. 08.07
  I Horsens sidder fire søfolk på skibet Vega. Der har de siddet i mere end to uger - uden løn - og snart uden mad. For skibsrederen er gået konkurs - og har efterladt skibet bag sig.
  Det er en skæbne, der rammer flere og flere søfolk. Det fortæller DR Nyheder.
  - Som det er lige nu, der aner vi absolut intet om vores fremtid, siger Gintaras Duobinis, kaptajn på skibet M/V Vega i Horsens.
  Han er sammen med tre andre søfolk strandet på tredje uge i havnen i Horsens. Det er rederiet Vega, der har adresse i Marstal, der er gået konkurs.
  Skibet M/V Vega er langtfra det første skib, der går konkurs i en dansk havn - og efterlader skib og sømænd til kreditorerne.
  Se mere i TV SYD Nyheder kl. 19.30 
  Siden 2008 er mindst 11 skibe over hele landet strandet på grund af en konkurs. Og i den seneste tid er både skibet i Horsens og et skib i Assens Havn gået konkurs.
  